PATVIRTINTA

Mažeikių r. Viekšnių lopšelio-darželio ,,Liepaitė“

direktoriaus 2019 m. gruodžio 31 d. įsakymu Nr. V1-91

**MENINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Mažeikių r. Viekšnių lopšelio-darželio „Liepaitė“ meninio ugdymo mokytojas, dirbantis pagal ikimokyklinio ugdymo ir (arba) priešmokyklinio ugdymo programas.

2. Pareigybės lygis: A2.

3. Meninio ugdymo mokytojas pavaldus tiesiogiai direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **MENINIO UGDYMO MOKYTOJUI**

4. Meninio ugdymo mokytojas, einantis šias pareigas, turi atitikti šiuos specialius reikalavimus:

4.1. turėti aukštąjį, aukštesnįjį, įgytą iki 2009 metų, arba specialųjį vidurinį išsilavinimą, įgytą iki 1995 metų;

4.2. turėti muzikos mokytojo kvalifikaciją;

4.3. turi būti išklausęs ne mažiau 40 valandų (1,5 studijų kreditų) ikimokyklinio ir (ar) priešmokyklinio ugdymo metodikos kursų;

4.4. per metus nuo darbo meninio ugdymo mokytoju pradžios privalo būti išklausęs specialiosios pedagogikos ir specialiosios psichologijos kursus mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, jeigu nėra išklausęs ne mažesnės apimties (60 valandų arba 2 studijų kreditų) kursų anksčiau arba studijų metu;

4.5. turi būti įgijęs kompetencijas, numatytas Reikalavimuose mokytojų kompiuterinio raštingumo programoms;

4.6. turėti gerus grojimo pianinu įgūdžius;

4.7. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

**III SKYRIUS**

**MENINIO UGDYMO MOKYTOJO FUNKCIJOS**

5. Šias pareigas einantis meninio ugdymo mokytojas vykdo šias funkcijas:

5.1. organizuoja ir vykdo vaikų meninį ugdymą, vadovaujantis Viekšnių lopšelio-darželio „Liepaitė“ ikimokyklinio ugdymo programa ir priešmokyklinio ugdymo bendrąja programa;

5.2. ugdo ir (ar) dalyvauja vaikų ugdymo(si) procese, integruoja muzikinį ugdymą į ugdymo procesą, taiko tradicines ir naujausias muzikinio ugdymo metodikas, derina jas su programų reikalavimais;

5.3. kuria ugdomąją aplinką, parenka vaiko amžių ir galimybes atitinkančias muzikinio ugdymo priemones;

5.4. individualiai dirba su vaikais, išaiškina gabius ir talentingus vaikus, padeda lavinti muzikinius gabumus, ruošia įvairiems konkursams;

5.5. pasirengia muzikinėms veikloms, renginiams, šventėms ir jas organizuoja;

5.6. inicijuoja meninio ir muzikinio ugdymo projektus, koordinuoja jų vykdymą;

5.7. planuoja muzikinę veiklą, derina ją su grupių metų planais ir savaitės planais;

5.8. dalyvauja rengiant individualias vaikų ugdymo(si) programas. Sudaro individualias muzikinio lavinimo programas muzikai gabiems vaikams. Muzikinio ugdymo metodus ir priemones pritaikoi specialiųjų ugdymosi poreikių turintiems vaikams.

5.9. bendradarbiauja su mokytojais, vadovais, pagalbos specialistais, ugdytinių tėvais (globėjais, rūpintojais), rengia ir analizuoja kūrybinius projektus, padeda mokytojams sudaryti pramogų, švenčių, šventinių rytmečių ir kitų renginių scenarijus.

5.10. sistemingai vertina, fiksuoja vaikų daromą pažangą, apie vaikų pasiekimus, ugdymo(-si) poreikius informuoja tėvus (globėjus, rūpintojus);

5.11. dalyvauja miesto, apskrities, respublikos šventiniuose renginiuose, konkursuose;

5.12. dalyvauja ir bendradarbiauja su įstaigoje veikiančiomis grupėmis, komandomis, sudarytomis įstaigos direktoriaus įsakymais;

5.13. teikia informaciją, pagal kompetenciją konsultuoja tėvus (globėjus, rūpintojus), kitus įstaigoje dirbančius specialistus ikimokyklinio ir priešmokyklinio amžiaus vaikų meninio ugdymo klausimais;

5.14. bendradarbiauja su kolegomis, tobulina kvalifikaciją ir atestuojasi Lietuvos Respublikos švietimo ir mokslo ministerijos nustatyta tvarka;

5.15. rūpinasi lopšelio-darželio personalo muzikinės kultūros lavinimu, telkia kolektyvą bendriems renginiams;

5.16. vykdo lopšelio-darželio direktoriaus ir direktoriaus pavaduotojo ugdymui teisėtus vienkartinio pobūdžio pavedimus.

\_\_\_\_\_\_\_\_\_\_\_\_\_\_\_\_\_\_\_\_

Susipažinau